Szlakym żydowskich światōw na Gōrnym Ślōnsku. Nicolai / Mikołōw – zaproszynie
Historyjŏ miast Gōrnego Ślōnska to je historyjŏ przenikaniŏ sie kultur i religiji. Tukej miyszkali Niymcy, Ślōnzŏcy, Czesi, Żydzi, Polŏcy. Jejich koegzystyncyjŏ była moc wert dlŏ regiōnu. Rozmajte społeczności społym budowały miasta czynsto we ôparciu ô włŏsne tradycyje i preferyncyje kulturowe. To historyczne pogranicze było przijaznym placym dlŏ Żydōw. Ôni, jako myńszość etnicznŏ i religijnŏ gōrnoślōnskich ôstrzodkōw, budowali włŏsne świōntynie, szkoły, budōnki użyteczności publicznyj, zakłŏdali smyntŏrze, spōłtworzili miastowõ tkankã swojōm robotōm za handlyrzōw, rzymieślnikōw, industryjalistōw abo za elitã intelektualnõ. Posuchejmy ô historyji gmin żydowskich w srogich miastach naszego regiōnu.
Zatarte ślady to nić przewodniŏ wykładu Marcina Piechule, co przibliży suchŏczōm niy ino historyjõ Mikołowa, ale przede wszyjskim weznie nŏs w rajzã po niywidzialnych za piyrszym wejzdrzyniym śladach życiŏ społeczności żydowskij kejś zamiyszkujōncyj tyn plac. Pōnadto poznōmy tak biografije znanych mikołowianōw pochodzyniŏ żydowskigo, jak i historyjõ żydowskigo smyntŏrza, zlokalizowanego na tamtejszym rozlygłym zniesiyniu – nojstarszy zidyntyfikowany nagrobek, datowany na 1726 r., upamiyntnioł Chaima syna Judy Lejba. Dowiymy sie tyż, iże na przełōmie XIX i XX w. mocka Żydōw wyjechała z Mikołowa, a podszukowania nad dziejami tyj społeczności – kludzōne terŏźnie ôd Mikołowskigo Tŏwarzistwa Historycznego – przizwolōm nōm zrozumieć, iże zatarte ślady idzie na nowo ôdkryć i ôżywić.
Tref pokludzi Marcin Piechula.
Termin: Sztwŏrtek, 7 lutego 2019, godz. 18.00
Miyjsce: , Dōm Pamiyńci Żydōw Gōrnoślōnskich, Gliwice, ul. Księcia Józefa Poniatowskiego 14
Stymp wolny, liczba miejsc ôgraniczōnŏ
Ôrganizatōr: Muzeum w Gliwicach
Foto na wiyrchu: Smyntŏrz żydowski w Mikołowie, autōr krzekot / Wikimedia Commons
szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn